kardosdrur/scandi-wiki huggingface dataset:
Helse (Ditmarsken)

Helse er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen ligger i marsken lige nord for Marne. Bundesstraße 5, der her forbinder Marne og Meldorf, går gennem kommunen.

I kommunen ligger landsbyerne og bebyggelserne Darenwurth, Helse, Helserdeich, Hembüttel, Krumwehl, Norderlandsteig, Triangel, Vitt og Zippelkoog.

Nabokommuner 
Nabokommuner er (med uret fra nord) kommunerne Trennewurth, Volsemenhusen, Marne, Marnerdeich og Kronprinzenkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Kaiser-Wilhelm-Koog

Kaiser-Wilhelm-Koog er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen har hjemsted i den sydvestlige del af delstaten Slesvig-Holsten.

Geografi 
Kaiser-Wilhelm-Koog ligger i marsken og er præget af landbrug. Kogen er skabt ved digebyggeri og afvanding fra Nordsøen. Den grænser mod vest til Nationalpark Schleswig-Holsteinisches Wattenmeer.

Nabokommuner 
Nabokommuner er (med uret fra nord) kommunerne Friedrichskoog, Kronprinzenkoog og Neufelderkoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Maine de Biran

Marie François Pierre Gonthier Maine de Biran, bedre kendt som Maine de Biran (født 29. november 1766, død 20 juli 1824), var en fransk filosof.

Tanker 
Maine de Birans filosofiske ry har været dårligt, på grund af hans obskure, anstrengede stil, og det faktum at kun få af hans karakteristiske skrifter blev udgivet, mens han levede: Essayet om vane (1803), en kritisk bedømmelse af Pierre Laromiguières forlæsninger (1817), og den filosofiske artikel Leibnitz i Biographie universelle (1819). Afhandling om tankens analyse (Sur la décomposition de la pensée) blev aldrig trykt. I 1834 blev teksterne dog udgivet af Victor Cousin som i 1841 tilføjede tre bind under titlen Œuvres philosophiques de Maine de Biran. Først med udgivelsen i 1859 (udgiveren var Édouard Naville) af Œuvres inédites de Maine de Biran, blev et sammenhængende billede af hans filosofiske udvikling muliggjort.

Filosoffer fra Frankrig
Søl

Søl (Palmaria palmata) er en spiselig rødalge, der vokser i tidevandszonen på Atlanterhavets og Stillehavets nordlige kyster, i danske farvande dog også på dybere vand.

Søl består af pergamentagtige blade, der kan blive op til 50 cm lange og 8 cm brede. Bladene varierer i farve fra en dyb rosenrød til en rødlig lilla.

Søl er spiselig og er, sammenlignet med andre grøntsager, en god kilde til mineraler, vitaminer og proteiner. Planten kan ved lavvande høstes med hånden i månederne fra juni til september. Søl bruges i visse lande til dyrefoder, men den er også egnet til menneskeføde. Søl nævnes allerede i gamle islandske kilder (fx Egils saga) som føde, men kendes også fra vikingetidens Irland og mange andre steder. Den spises stadig på de britiske øer, hvor den går under navnet "dulse".

Tilberedt på den rigtige måde smager en bestemt søl-underart af bacon.

Kilder/referencer

Se også 
Spiselige alger

Eksterne henvisninger 
Systema Naturae 2000 / Classification - Genus Palmaria 
Systema naturae 2000 (classification) – Taxon: Palmaria palmata
Algaebase – Palmaria palmata

Rødalger
Spiselige alger
Roning under sommer-OL

Roning under sommer-OL har været en del af konkurrencerne, siden dets debut under sommer-OL 1900. Roning var på programmet til sommer-OL 1896 men blev aflyst på grund af dårligt vejr.

Medaljeoversigt
Albert Uustulnd

Albert Uustulnd (6. november 1925 Suure-Rootsi, Pihtla vald, Saaremaa  - 9. august 1997 i Kuressaare) var en estisk forfatter og sangskriver. Han gik i årene 1933-1939 i Vätta grundskole og 1940-1943 i Kuressaare keskkool (senere Saaremaa Gymnasium).
I 1943 blev han mobiliseret til den tyske hær, hvorfra han i 1944 flygtede og efterfølgende endte i sovjetisk soldaterfangelejr. Han fik eksamen fra gymnasiet i 1948 og i 1954 fra TPI økonomiske fakultet som økonom.

1951-1952 arbejdede han i "Saare Kalur" kolkhoz som fisker, 1953-1958 var han leder af fiskevirksomhedens byggerivirksomhed. Fra 1959 var han lagerchef og 1963-1976 leder af Kingissepa (nu Kuressaare) "Auto" Kingissepa's transportafdeling. I 1977 blev han "Saare Kalur"'s markedsleder.

Foruden sit litterære forfatterskab var Uustulnd var også forfatter til mange sømandssange.

Han er begravet på Kudjape kirkegård.

Forfatterskab

Romaner
"Meri põleb" (Havet brænder, 1969)
"Avali väraval" (I vidt åben port, 1977)
"Meri, mehed ja jumalad" (Hav, mænd og guder, 1980)
"Tuulte tallermaa" (Vindenes råderum, 1. del 1985, 2. del (1990)
"Lambeti graafik" (Lambets grafik, 1987)
"Acheroni kaldal" (På bredden af Acheron, 1991)
"Lummav meri" (Fortryllende hav, 1994)
"Rajud ei rauge" (Storme svækkes ikke, 1994)
"Kui jumalad nutsid" (Hvis guderne græd, 1995)
"Hullunud meri" (Vanvittigt hav, 1996)
"Tormid ei taltu" (Storme kontrolleres ikke, 1996)
"Rannavälja" (1997)
"Ohtlikud hoovused" (Farlige strømme, 1998)

Skuespil
"Traalid udus" (Trawlere i tåge, opført i Rakvere teater 1960)
"Mere peremehed" (Havets herskere, opført i Rakvere teater 1961)
"Vana paat" (Gammel båd, opført i Pärnu teater 1962)
"Kaugused kutsuvad" (Fjerne steder lokker, 3. præmie i 1964. års skuespilkonkurrence, opført i Saaremaa folketeater 1967)
"Neptuni pärijad" (Neptuns arvinger, opført i Rakvere teater 1969) 
"Naistele mehed, meestele meri" (Mænd til kvinder, havet til mænd, opført i Rakvere teater 1980)

Hørespil
"Täispurjedega" (Med fulde sejl)
"See juhtus Abrukal" (Det skete i Abruka)
"Eelpost Vilsandil" (Forpost i Vilsandi)
"Suur mure" (Stor bekymring)
"Hirmus inimene" (Frygteligt menneske)
"Bermuda kolmnurk" (Bermuda trekant)

Eksterne henvisninger 
 Albert Uustulnds forfatterskab (EIA, Eesti Ilukirjanduse Andmebaas (Estiske skønlitteraturs database)) 

Forfattere fra Estland
Fusajiro Yamauchi

Fusajiro Yamauchi (山内 房治郎 Yamauchi, Fusajirō, født 22. november 1859, død 1. januar 1940) var manden, der i 1889 grundlagde selskabet som i dag er kendt som Nintendo Company Limited. Nintendo producerer i dag spillekonsoller og spillemaskiner, men på den tid producerede selskabet håndlagde hanafuda-kort, som blev brugt i kortspillet med samme navn.

Nintendo
Personer fra Japan
6. korstog

Det sjette korstog startede i 1228. Dette år satte kejser Frederik 2. af det tysk-romerske rige ud fra Brindisi mod Syrien.
 
Før afrejsen var Frederik 2. blevet ekskommuniceret af paven.

Frederik 2. var en dygtig diplomat, og lykkedes ham at indgå en fredsaftale i 1229. Aftalen gav korsfarerne kontrol over Jerusalem, Nazareth og Betlehem i ti år. Som en følge af dette ophævede paven ekskommunikationen.

Det sjette korstog var det første hovedkorstog, som blev startet uden godkendelse af paven.

Korstogene
Beaumys Castle

Beaumys Castle eller Beams Castle var en befæstet herregård fra 1300-tallet i Swallowfield countiet Berkshire i England.

Historie 
Beaumys Castle blev givet til sir Nicholas de la Beche in 1335. De la Beche fik licens til at lave krenelering i 1338, og stedet blev ombygget til en befæstet herregård. Fæstningen var rektangulær og beskyttet af jordvolde på omkring 130 x 110 m og omgivet af en voldgrav med vand. Adgangen foregik via en indgang mod nordvest.

De la Beche døde og efterlod borgen til sin kone, Margery, som giftede sig med Thomas Arderne. Ved Ardernes død i 1347 brød John de Dalton og en mindre gruppe ind i borgen og dræbte Michael de Poynings, en betydningsfuld adelsmand. De skræmte Lionel, søn af Edward 3., der boede der, og herudover stjal de varer for 1.000 pund og tvang den rige enke, Margery, til at gifte sig med John.

Herregårdens jorder blev delt i 1420. De tilbageværende jordvolde er et scheduled monument.

Bibliografi 
 MacKenzie, James Dixon. (1896/2009) The Castles of England: Their Story and Structure. General Books LLC. .

Referencer

Eksterne henvisninger 
 Investigation History

Slotte i Berkshire
Badminton under sommer-OL

Badminton havde sin debut ved sommer-OL 1992 og har været en del af programmet siden. 63 nationer har deltaget i OL i badminton konkurrencer. Det styres af Badminton World Federation.

Medaljeoversigt

Danske medaljer

Herresingle
Guld:

Poul-Erik Høyer Larsen         1 (1996)
Viktor Axelsen                          1 (2021)
Bronze:

Thomas Stuer-Lauridsen       1 (1992)
Viktor Axelsen                        1 (2016)

Herredouble
Sølv:
Mathias Boe                            1 (2012)
Carsten Mogensen                  1 (2012)

Damesingle
Sølv:
Camilla Martin                          1 (2000)

Damedouble

Sølv:
Kamilla Rytter Juhl                   1 (2016)
Christinna Pedersen                 1 (2016)

Mixeddouble
Bronze:

Jens Eriksen                             1 (2004)
Mette Schjoldager                     1 (2004)
Joachim Fischer                        1 (2012)
Christina Pedersen                    1 (2012)

Deltagende nationer 
Følgende nationer har deltaget i badminton konkurrencerne ved de Olympiske Lege. Tallene i tabellen viser antallet af badmintonspillere som blev sendt til et bestemt OL.

Referencer
Ulkerup-Sjælene

Ulkerup-Sjælene er ni kutteklædte figurer der står ved Ulkerup Landsbyen midt i Ulkerup Skov i Odsherred. Figurerne forestiller Ulkerupfolket, som blev fordrevet fra Ulkerup Landsbyen i Ulkerup Skov. I september 2010 gav Miljøministeriet og Skov- og Naturstyrelsen tilladelse til at samlingen af figurer blev stillet op, de blev fremvist til offentligheden den 4. juni 2011, hvor mange borgere var mødt op for at se dem. Tilladelse er givet til og med 2017, hvor Odsherred Kommune, igen skal søge om en forlængelse af den nuværende tilladelse. 

Figurere er lavet af Per Pandrup og formgivet af Keramisk Formgiver Martin Nybo Jensen, de første syv figurer er placeret i en rundkreds, mens de to sidste figur står et stykke væk ved siden af hinanden, de blev som de sidste opstillet den 13. januar 2012. 

På figurerne har Per Pandrup lavet er nogle identifikation på hver enkelt figur, som er taget for den religiøse verden og for mytologien, Hjertet er kærlighed, korset er tro, ankeret er håb, Yggdrasil er livets træ, tyren er et tegn for Homo sapiens, fleur-de-lis repræsenterer naturen, ildhjulet er Solen, spiralen er tegn for Universet, og den sidste er et symbol for håndværk, en skyttel til en væv.

Ifølge legenden kan man hører Ulkerup-sjælene hviske sammen, når man passerer dem i tusmørke, det siges at figurerne bliver levede, så de kan besøge deres tidligere hjem i skoven.

Kilder 

Folkesagn
Skulpturer i Danmark
Odsherred Kommune
Roning under sommer-OL 1996

Roning under sommer-OL 1996 foregik på søen Lake Lanier, Georgia, USA fra 21.-28. juli. Letvægtsroning var en del af programmet for første gang. De tre nye kategorier var "dobbeltscullere letvægt mænd", "Firer uden styrmand letvægt mænd" og "dobbeltscullere letvægt kvinder".

Medaljevindere

Mændenes konkurrencer

Kvindernes konkurrencer

Medaljeoversigt 

1996
Sommer-OL 1996
It Was a Good Day

"It Was a Good Day" er en sang af Ice Cube.

Referencer

Sange fra 1993
Singler fra 1993
Ice Cube-sange
Nummer-et hits i Storbritannien
VM i badminton 2014

VM i badminton 2014 var det 21. VM i badminton. Mesterskabet blev afholdt i Ballerup Super Arena i Ballerup ved København i perioden 25. - 31. august 2014. Danmark var VM-værtsland for fjerde gang.

Medaljevindere

Medaljetabel

Kilder 
 Li Ning BWF World Championships 2014

Noter 

Sport i 2014
2014
København i 2000-tallet
Aage Rosendal Nielsen

Aage Rosendal Nielsen (født 30. juni 1921, død 24. september 2003) var grundlægger af Nordenfjord World University, der forestod en række uddannelsesprojekter i Skyum Bjerge i Thy i perioden 1969 til 1991.

Biografi 
Aage Rosendal Nielsen var født og opvokset i Thy, men blev student fra Sorø Akademi, hvorefter han studerede teologi ved Københavns Universitet. Han boede i en årrække i USA, hvor han var tilknyttet Association for World Education og senere arbejdede for Unesco.

I 1968 vendte han hjem til Danmark sammen med nogle unge amerikanere, der ønskede at studere højskolebevægelsen. Herefter erhvervede han ejendommen, hvor Verdensuniversitetet blev grundlagt.
Nordenfjord World University havde baggrund i Ungdomsoprøret i Danmark, men var også inspireret af Grundtvigs tanker om folkehøjskoler. Det var således fællesskab og samtaler der blev fremhævet, ikke eksaminer og indlæring. Centret blev berømt i store dele af verden, da John Lennon og hustruen Yoko Ono blev inviteret til Thy af Rosendal. De optrådte inkognito i nogle dage, men da rygterne om deres tilstedeværelse bredte sig, afholdt de et pressemøde på NEC. Deres ophold i Thy fandt sted i perioden 3. til 26. januar 1970. Rosendal var hyppigt i kontakt med Lennon, indtil dennes død i 1980. Deres venskab byggede på en fælles kamp for fred i verden og en religiøs fællesinteresse.
 
Centret kom i løbet af 1980'erne i økonomiske vanskeligheder og lukkede i 1991. Rosendal vedblev dog indtil sin død at tro på sin grundlæggende filosofi, som han bl.a. anså for at være videreført i Nordisk Folkecenter for Vedvarende Energi, hvor der efter hans død er blevet indrettet et rum, der mindes ham og hans Verdensuniversitet.

Litteratur 
Aage Rosendal Nielsen: Lust for Learning, New Experimental College Press (1968)

Noter

Eksterne links 
 Aage Rosendal Nielsen og Folkecenteret 
 Uffe Madsen:En thybos drømme:Historien om "Æ Verdensuniversitet" - fortalt af stifteren Aage Rosendal Nielsen, JAK-bladet Hentet 18. juli 2015 
 Jørgen Steens:Vi gamle, der venter på Gud, Kristeligt Dagblad, 28. december 2002
 arkiv.thisted-bibliotek.dk – Dengang Lennon og Ono boede i Thy 

Personer fra Thy
Teologer fra Danmark
Skolefolk fra Danmark
Jaime Vallvé

Jaime Vallvé (født 1928 i Spanien, død 15. oktober 2000 i Danmark) var en spansk-dansk tegneserietegner som er mest kendt for at have bidraget til den nordiske produktion af tegneserien Fantomet.

Jaime Vallvé flyttede til Danmark i slutningen af 1950'erne. Han blen tilknyttet tegneseriesyndikatet P.I.B. og tegnede tegneserieadaptioner af kendte romaner som De tre musketerer, Ivanhoe og Greven af Monte Cristo. Han tegnede også detektivserien Eddie, efter manus af Jørgen Sonnergaard.

I 1971 begyndte han at arbejde for den svenske Fantomet-produktion. Gennem 1970'erne, 80'erne og 90'erne tegnede han tilsammen 116 Fantomet-historier. Vallvé var en populær tegner og er måske mest kendt for sine historiske Fantomet-eventyr. Vallvés tegnestil kendetegnes af bevidst brug af sort/hvide kontraster og brede penselstrøg.

Vallvé har også tegnet den historiske eventyrserie Johan Vilde efter manus af Janne Lundström. Serien er udgivet i fire album.

Eksterne links 
 Jaime Vallvé biografi på Fantomet.org
 Jaime Vallvé biografri  på Scandinavian Chapter (på engelsk)

Tegneserietegnere
Kronprinzenkoog

Kronprinzenkoog er en by og kommune i det nordlige Tyskland, beliggende i Amt Marne-Nordsee i den sydvestlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunens centrum er Mittelkoog, hvor der er skole, kirke, børnehave mm. Den nygotiske kirke er fra 1883. Mod nordvest grænser kommunen til Nordsøen.

Nabokommuner 
Nabokommuner er (med uret fra nord) kommunerne Barlt, Trennewurth, Helse, Marnerdeich, Neufeld, Neufelderkoog, Kaiser-Wilhelm-Koog og Friedrichskoog (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Rhein-Hunsrück-Kreis

Rhein-Hunsrück-Kreis er en landkreis i delstaten  i Rheinland-Pfalz i Tyskland.

Kreisen ligger i den lave bjergkæde Hunsrück, og den grænser op til Rhinen.

Simmern er hovedby, men byen Boppard er den befolkningsmæssigt største. 

lavprislufthavnen Flughafen Frankfurt-Hahn ligger i den vestlige del af kreisen.

Geografi 
Landkreisen omfatter omfatter landskabet på den vestlige side af  Mittelrheins mellem byerne Oberwesel og Boppard og den centrale og østlige del af  Hunsrück med Soonwald mod syd i området.
Højeste punkt er  Simmerkopf der er 653 moh.

Nabokreise 
Rhein-Hunsrück-Kreis grænser (med uret fra nord) til landkreisene Mayen-Koblenz, Rhein-Lahn-Kreis, Mainz-Bingen, Bad Kreuznach, Birkenfeld, Bernkastel-Wittlich og Cochem-Zell.

Byer og kommuner
Landkreisen havde   indbyggere pr.    

 Boppard, by ()
Forbundskommuner (Verbandsgemeinden) med tilhørende kommuner:
(* markerer administrationsby)

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Landkreis Mainz-Bingen

Landkreis Mainz-Bingen er en landkreis i den østlige del af Rheinland-Pfalz i Tyskland.

Kreisen grænser op til Rhinen og den kredsfrie by Mainz, der hovedstad i delstaten.

Ingelheim am Rhein er kreisens hovedby. Her blev den danske konge Harald Klak døbt i år 826, og herfra drog munken Ansgar ud som Nordens apostel. Byerne Nieder-Olm og Bingen am Rhein ligger også i kreisen.

En del af Oberes Mittelrheintal, der er et verdensarvsområde under UNESCO, ligger i kreisen.

Byer og kommuner
Kreisen havde   indbyggere pr.    

Byer:
 1. Bingen am Rhein * ()
 2. Budenheim ()
 3. Ingelheim am Rhein, administrationsby ()

Forbundskommuner (Verbandsgemeinden), med tilhørende kommuner

(* markerer administrationsby)

Eksterne henvisninger 

 Officielt websted

Rheinland-Pfalz' geografi
Landkreis i Rheinland-Pfalz
Simmern (Hunsrück)

Simmern er hovedby i Rhein-Hunsrück-Kreis i den tyske delstat Rheinland-Pfalz.

Simmern fik købstadsrettigheder af kejser Ludvig 4. af det tysk-romerske rige) i 1330. Senere blev Simmern hovedstad i hertugdømmet Pfalz-Simmern. Hertugen var pfalzgreve og ofte også kurfyrste af Pfalz.

Byer i Rheinland-Pfalz
Torben Forsberg

Torben Forsberg (født 17. april 1964 i København) er en dansk filmfotograf.

Forsberg har i årene 1985 til 1995 arbejdet som mode- og interiørfotograf for flere magasiner, herunder IN Magazine og World of Interior. Fra 1989 til 1993 gik han på Den Danske Filmskole, hvorfra han blev uddannet filmfotograf.

Filmografi

Film 
 Obduktionen (1991) - kortfilm
 Mifunes sidste sang (1999) − 2nd unit-fotograf
 På fremmed mark (2000) − 2nd unit-fotograf
 Ørkenens juvel (2001) − Fotograf
 Olsen-banden Junior (2001) − Fotograf
 Halalabad Blues (2002) − 2nd unit-fotograf
 Dommeren (2005) − Fotograf
 Far til fire - gi'r aldrig op (2005) − Fotograf
 Anja og Viktor - Brændende kærlighed (2007) − Fotograf
 Flammen og Citronen (2008) − Fotografassistent
 De Vilde Svaner (2009) − Fotograf

Tv-serier 
 Karrusel (1998)
 Rejseholdet (2000-04)
 Sommer (2008)

Eksterne henvisninger 
 Personlig hjemmeside 
 

Filmfotografer fra Danmark
Personer fra København
Møbelringen Cup 2015

Møbelringen Cup 2015 var den 15. udgave af Møbelringen Cup og blev afholdt fra 26. – 29. november 2015 i Gjøvik Fjellhall og Håkons Hall i Lillehammer i Norge. Turneringen havde deltagelse af , ,  og værtsnationen . Turneringen blev vundet af .

Resultater

Topscorer 

2015
Håndbold i 2015
The Wicker Man

The Wicker Man har flere betydninger:
 The Wicker Man (film fra 1973), en britisk gyserfilm fra 1973
 The Wicker Man (film fra 2006), en amerikansk genindspilning af filmen fra 1973
 The Wicker Man (sang), en sang af Iron Maiden
 The Wicker Man (bog), en roman af Robin Hardy og Anthony Shaffer fra 1978
 Wickerman Festival, en årlig rock og dansemusik begivenhed, der finder sted i Galloway, Skotland
Ludvig 2., hertug af Bayern

Ludvig 2. hertug af Bayern "Ludvig den Strenge" () (født 13. april 1229 i Heidelberg, død 2. februar 1294 samme sted) var hertug af Oberbayern fra 1255 til sin død.

Ludvig 2. var søn af Otto 2. Wittelsbach, hertug af Bayern og Agnes af Pfalz (sønnedatter af Henrik Løve og efterkommer af flere tyske kejsere).

Ludvig 2. var gift tre gange. Hans første hustru var Maria af Brabant (oldebarn af kejser Frederik Barbarossa). På grund af anklager for utroskab blev Maria henrettet i Donauwörth i 1256. Det gav Ludvig 2. øgenavnet Ludvig den Strenge. 

Ludvig 2.s 2. hustru var Anna af Glogau. Hans 3. hustru var Matilda af Habsburg (datter af kejser Rudolf 1. af Tyskland). De blev forældre til kejser Ludvig 4. af det tysk-romerske rige. 

Huset Wittelsbach
Tyskere i 1200-tallet
Otto 2. Wittelsbach, hertug af Bayern

Otto 2. Wittelsbach, hertug af Bayern (Otto den Oplyste, ) (7. april 1206 i Kelheim – 29. november 1253 i Landshut) var hertug af Bayern fra 1235 til sin død. Desuden var han Pfalzgreve ved Rhinen fra 1214.

Forældre 
Otto 2. var søn af Ludvig 1. Wittelsbach, hertug af Bayern og Ludmilla af Böhmen.

Familie 
Som seksårig blev Otto 2. forlovet med Agnes af Pfalz (sønnedatter af Henrik Løve og efterkommer af flere tyske kejsere).

Otto 2. og Agnes af Pfalz blev bl.a. forældre til
 Elisabeth, gift med kong Konrad 4. af det tyske rige) (søn af kejser Frederik 2. af det tysk-romerske rige). 
 Ludvig 2., hertug af Bayern, var hertug af Oberbayern og pfalzgreve ved Rhinen. 
 Henrik 8., hertug af Niederbayern.
 

Huset Wittelsbach
The Wicker Man (film fra 1973)

The Wicker Man er en britisk gyserfilm instrueret af Robin Hardy fra 1973. Manuskriptet er skrevet af Anthony Shaffer, inspireret af romanen Ritual af David Pinner fra 1967.

Handling 

Politimanden Howie (Edward Woodward) får et anonymt brev som handler om at en ung pige ved navnet, Rowan Morrison (Gerry Cowper), er forsvundet på de afsides Hebriderøer Summerisle (et fiktiv sted, sandsynligvis inspireret af de virkelige Summer Isles i øgruppen Indre Hebridene). Han flyver til øen og opdager igennem hans undersøgelser at hele befolkningen deltager i en keltisk nyhedenskab kult, som dyrker solen og markernes guder og frugtbarhed ritualer.

Howie, som lever som cølibat kristen, er i stigende grad bekymret over øboerne adfærd. I den uklippede version han ser par, der har samleje på kirkegården, og en nøgen kvinde grædende på en grav. Han truer vredt skolelærerinden med at han vil kontakte myndighederne, da han opdager, at hun lærer de unge piger om falliske betydninger af majstangen.

Howie føler sig snart stærkt tiltrukket af Willow (Britt Ekland), udlejers sensuelle datter. I den uklippede version kalder øens ejer, Lord Summerisle (Christopher Lee), Willow for Afrodite og præsenterer en ung mand for hende. Howie, der bor i værelset ved siden af, hører uundgåeligt deres lidenskabelige elskov. Den følgende nat forsøger Willow at forføre ham ved at danse nøgen og banke på væggen i sit værelse. Men Howie modstå fristelsen, fordi han ikke tror på sex før ægteskab.

Efter samtaler med mange af øboerne - hvoraf ingen hævder at vide eller har hørt om Rowan Morrison - tager Howie kontakt med Lord Summerisle, øens ejer, som også er øens leder. Howie håber at Summerisle kan hjælpe ham med hans eftersøgning.

Medvirkende 
Edward Woodward som Howie	
Christopher Lee som Lord Summerisle
Diane Cilento som Frøken Rose	
Britt Ekland som Willow	
Lindsay Kemp som Alder MacGregor	
Russell Waters som Harbour Master	
Irene Sunters som May Morrison	
Ingrid Pitt som Bibliotekar	
Aubrey Morris som Gammel gartner	
Walter Carr som Skoleinspektør

Referencer

Eksterne henvisninger 
 

Britiske film fra 1973
Gyserfilm fra Storbritannien
Kultfilm
Religiøse Gyserfilm
Engelsksprogede film
Thrillerfilm fra Storbritannien